open-index/open-wikipedia-markdown huggingface dataset:
אוכלי דגים

[ממוזער|[שלך תופס דג]]
[ממוזער|[לוטרה צפון אמריקאית טורפת דג]]
**אוכלי דגים** או **פיסקיבורים** (בלטינית: Piscivore; מ-piscis: דג) הם טורפים או אוכלי כל אשר תזונתם ברובה או בחלקה מתבססת על אכילת דגים.

תזונה זו הייתה מזונם של ראשוני קבוצת בעלי ארבע רגליים אשר בהמשך החלו לאכול חרקים ואחר כך הזוחלים אכלו כבר צמחים.
ישנן חיות האוכלות דגים באופן בלעדי כמו עטלף הבולדוג או הגאביאל. לעומתן חיות אחרות ניזונות מדגים רק כחלק מתזונתן כמו האליגטור או אריה ים ומוסיפים לכך חיות מים אחרות או חיות יבשה. חלק כמו דב הגריזלי אוכלות דגים רק בחלק מסוים של השנה, אז מגיעים דגי הסלמון.

חלק מהטורפים מתמקדים בדג מהיבשה וצריכים לראותו דרך "קו השבר" שדרכו הדג נראה שנמצא יותר קדמית ממקומו ועלול שלא להיות במיקום שהטורף חשב שהוא ולחלק מהטורפים כמו השלך והשלדג יש יכולת לחשב את נתיב הדג כשהם מתבוננים במים. כמו כן דגים מסוגלים לנוע ולהיעלם מהר מאוד ועל הטורף לתפוס אותם מהר או לשאוב אותם בטרם יימלטו. גם החושים של הדגים מקשים על טריפתם: בצד גופם מצוי איבר חוש שקרוי "קו הצד" והם יכולים לחוש כל יצור שעובר על ידם. דגים יכולים לקלוט צבעים וריחות שאנחנו לא מסוגלים לחוש. למרות זאת יש חיות רבות המתבססות על אכילת דגים: מבין היונקים ישנם הלווייתנים למיניהם, אופוסום המים, עטלף הבולדוג, חדף המים, האונדטרה, הרבה טורפים כמו הלוטרה, חתול הביצות, הזאב, היגואר, הדוביים, הדביבון, וטורפים ימיים, מהעופות יש עופות ימיים, שלדג ועופות דורסים, זוחלים רבים כמו תנינים, כמה צבים, לטאות כוח, ונחשים שנים, כמה דו-חיים, כמעט כל הדגים אוכלים אחד את השני ביניהם בולטים הטונה, דג חרב, והזהרון וגם דגי הסחוס למינם. מבין חסרי החוליות יש כמה תמנונים, שושנות ים ומדוזות שונות. ישנו גם סוג עכבישים הצד דגים - עכביש דייג.

## מאפיינים והתנהגות
ליונקים רבים שתזונתם מבוססת על דגים יש גוף המאופיין במבנה המותאם לחיים במים. יונקים רבים אחרים שאוכלים דגים, אך תזונתם מבוססת על מרכיבים נוספים מהיבשה, הם בעלי כפות זריזות המאפשרות להם לשלות דגים מהמים.

ישנם עופות מים בעלי רגליים ארוכות ומקור ארוך ורחב המאפשר להם לשלות דגים או יצורי ים אחרים בעודם עומדים על שפת המים (למשל מינים של חסידות). ישנם עופות שמבנה גופם מותאם לצלילה ותפיסת דגים במקורם במים (קורמורניים, פינגווינים וכדומה). ויש גם עופות שעפים באוויר וצוללים למטה בחדות לתפיסת הדגים, חלקם לוכדים אותם במקור (שלדגיים, שחפיים וכו'), וחלקם בציפורניים (קטופה, שלך).

## ראו גם
* דיג
* קרניבור
* אוכלי חרקים (ביולוגיה)
* אוכל-כול

## קישורים חיצוניים

[1000px|ממוזער|ימין|[שחף תופס דג]]

קטגוריה:קרניבורים
ליסקאר

**קבוצת ליסקאר** היא חברת ליסינג והשכרת רכב ישראלית. הקבוצה הוקמה בשנת 1992 על ידי רוני מירו, הקבוצה כוללת מספר חברות בתחום הליסינג, השכרת רכב, מימון, שירותי טרייד-אין ומכירת רכבים. הקבוצה מעסיקה כ-200 עובדים בפריסה ארצית. 

## פעילות החברה
ממוזער|ליסקאר - ליסינג מכירת מכוניות
ליסקאר מציעה מסלולי ליסינג והשכרת רכב מגוונים לכל סוגי המכוניות, לרבות מסלולי ליסינג מימוני, ליסינג תפעולי וליסינג פרטי והשכרת רכב לטווח ארוך.
בנוסף, החברה עוסקת במימון רכישת מכוניות חדשות ומשומשות ובמימון וליסינג של משאיות, מרכבים וצמ"ה.

ליסקאר עוסקת בין היתר גם במכירת רכבים חדשים ומשומשים, טרייד אין, אביזרים לרכב, ביטוח רכב ושירותי תדלוק. קהל לקוחותיה של ליסקאר כולל חברות, עצמאים, לקוחות פרטיים ורשויות מקומיות. צי רכבי הלקוחות של ליסקאר מונה כיום כ־8,000 כלי רכב.

משרדיה הראשיים של ליסקאר ממוקמים במפרץ חיפה. לליסקאר סניפים נוספים בפתח תקווה, ירושלים ובאר שבע.

## החברות בבעלות קבוצת ליסקאר
***ליסקאר ליסינג ומימון בע"מ**- ליסינג מימוני, מימון לרכבים ואשראי חוץ בנקאי.
***דראל רם בע"מ** - עוסקת בהשכרת רכב.
***ליסקאר רם בע"מ** - מציעה עסקאות ליסינג תפעוליות.

## קישורים חיצוניים
* 
## הערות שוליים

קטגוריה:חברות ישראליות
קטגוריה:חברות השכרת רכב
אזורי פינלנד

**[[פינלנד]]** מחולקת ל-19 אזורים הנקראים בפינית: **Maakunta** ובשוודית: **Landskap**, ונמצאים תחת ניהול ופיקוח של מועצות אזוריות. משימותיהן העיקריות של המועצות האזוריות הן פיתוח התשתיות והחינוך באזור הנתון לניהולן. האזור היחיד בו מתקיימות בחירות למועצה האזורית הוא קאינו. שאר המועצות נבחרות על ידי המועצות העירוניות כאשר כל עירייה שולחת מספר נציגים ביחס לגודל אוכלוסייתה.

המועצה האזורית אחראית על הגברת שיתוף הפעולה בין העיריות לשם גיבוש מדיניות ותכנון אזוריים. המועצות האזוריות גם עובדות בשיתוף פעולה עם 15 מרכזים לפיתוח כלכלי, תחבורה וסביבה (בפינית: elinkeino-, liikenne ja ympäristökeskus) הפזורים ברחבי המדינה. מרכזים אלו, המוכנים בקיצור מרכזי ELY (בפינית: ELY-keskukset), אחראים על הוצאה לפועל של מדינות ממשלת פינלנד באזורים השונים בענייני פנים שונים כגון תעסוקה, תחבורה, תשתיות והגנה על הסביבה.

עד שנת 2010 חולקה פינלנד לשישה מחוזות, אולם ב-1 באוקטובר אותה השנה נכנסה לתוקף רפורמה שחילקה את המדינה מחדש לאזורים. במהלך בוצעו שינויים בשטחי המחוזות. השינוי האחרון בוצע בשנת 2021.

## רשימה

## ראו גם
* מחוזות פינלנד

## קישורים חיצוניים

* אתר המועצות האזוריות של פינלנד
* אתר הסוכנויות המנהלתיות האזוריות

## הערות שוליים

*
קטגוריה:פינלנד: חלוקה מנהלית
פינלנד
אוסטרובוטניה הצפונית

**אוסטרובוטניה הצפונית** (בפינית: **Pohjois-Pohjanmaa**, בשוודית: **Norra Österbotten**) הוא אזור במרכז פינלנד, אשר בירתו העיר אואולו. האזור הוקם בשנת 2010, והוא חלק מהמחוז ההיסטורי אוסטרובוטניה (Ostrobothnia).

האזור גובל בלפלנד בצפון, ברוסיה וקאניו במזרח, בצפון סאבוניה, מרכז פינלנד, אוסטרובוטניה המרכזית בדרום, ובמפרץ הבוטני במערב.

## ערים באזור
באוסטרובוטניה הצפונית 34 רשויות מקומיות ל-11 מהן מעמד של עיר (מודגשות), נתוני האוכלוסייה נכונים ליולי 2011:

## קישורים חיצוניים

* 

קטגוריה:פינלנד: אזורים
קאינו

**קאינו** (בפינית: **Kainuu**, בשוודית: **Kajanaland**) הוא מחוז במרכז פינלנד, אשר בירתו היא העיר קאיאני. כוננו את המחוז בשנת 2010, והוא חלק מהמחוז ההיסטורי אוסטרובוטניה (Ostrobothnia).

המחוז גובל באוסטרובוטניה הצפונית בצפון ובמערב, ברוסיה במזרח, בצפון סאבוניה, וצפון קרליה בדרום.

## ערים במחוז
קאינו מורכבת משמונה מועצות מקומיות שבהן כלולות שתי ערים:

## קישורים חיצוניים

* 

קטגוריה:פינלנד: אזורים
FOTA

**עדכון קושחה על גבי האוויר** (באנגלית: **Firmware Over The Air**; בראשי תיבות: **FOTA**) היא טכנולוגיה באמצעותה ניתן לעדכן את הקושחה המוטבעת בטלפון סלולרי או מחשב לוח ללא צורך בחיבור להתקנים חיצוניים. FOTA מכונה גם עדכוני תוכנה, עדכוני קושחה וניהול מכשיר.

במקור, עד שנת 2002 עדכוני קושחה עבור מכשירים ניידים התבצעו באמצעות ביקור במרכז שירות ייעודי או באמצעות חיבור המכשיר אל המחשב לצורך הורדת הקושחה. שיטות עדכון אלו לוו בסרבול ואף הצריכו מעקב של בעל המכשיר וחיפוש פעיל של עדכוני התוכנה. כיום, מציעים רוב יצרני המכשירים הסלולריים עדכוני תוכנה באוויר, באמצעות ה־FOTA. אם למכשיר הנייד יש אפשרות להוריד עדכוני FOTA, העדכונים מותקנים ישירות מספק המכשיר על גבי האוויר, כלומר ללא צורך בחיבורים מיוחדים.

ה-FOTA מאפשרת ליצרני ומפיצי הקושחה לעבוד בשיטת דחיפה, ולייצא באופן שוטף את העדכונים. כך יכולים יצרני העדכונים לוודא כי בעלי המכשירים משתמשים בתוכנה המעודכנת ביותר, הכוללת לרוב שיפורים ותיקונים לתוכנה. מרבית יצרני הטלפונים הניידים הגדולים מספקים מידע על עדכוני FOTA באתרי האינטרנט שלהם, ולרוב יפרטו אלו דגמים תומכים בעדכונים על גבי האוויר (דרך FOTA) ואלו עדיין דורשים עדכון באמצעות חיבור כבל מחשב.

חברת האנליסטים הבריטית ARCchart מעריכה כי בין השנים 2003-2006 נמכרו ברחבי העולם לפחות 230 דגמים התומכים ב-FOTA וכי עד אמצע 2008, לתחזיות החברה, כ-50% מכל משלוח המכשירים הם בעלי יכולות FOTA.

גרסאות ה-FOTA מיוצרות בשפות שונות על ידי היצרנים או היבואנים הרשמיים של מכשירי הטלפון בעולם ועוברות בדיקות טרם העברתם לבעלי המכשירים על מנת לוודא תאימות לשפה.

יצרני הטלפון הנוכחיים המייצרים טלפונים התומכים ב-FOTA כוללים את סמסונג, LG אלקטרוניקה, HTC, NEC, מוטורולה, סניו, Kyocera, שארפ, סוני אריקסון, טושיבה, אפל ועוד.

## אופנים שונים לעדכוני FOTA
קיימות מספר שיטות שונות לעדכון קובצי דלתא והשמתם לחומרה: הטלאה, ריפוד וחישוביות.

### הטלאה (Patching)
תיקון כרוך בהחדרת הוראת קפיצה להחלפת הבלוק בתחילתו, המצביעה על הבלוק החלופי. בלוק ההחלפה מצורף לתמונה בשטח התרחבות חופשי. החיסרון הוא שהתמונה איננה זהה ברמת הביט לגרסת היעד המקורית ודורשת כמויות עודפות של זיכרון בהטמעות קושחה בעולם אמיתי.

### הוספת שכבה (Padding)
הוספת שכבה כרוכה בהוספת זיכרון עודף או "פדים" סביב גושי קושחה שעשויים להיות מוחלפים. הליך זה דורש 10-20% נוספים מזיכרון המכשיר ומצריך תכנון מראש של היצרן במסגרת הליך הפיתוח. בנוסף, גושי זיכרון שאינן בעלות שכבות נוספות, לעיתים קרובות אינן יכולות להתעדכן, דבר המקשה על עדכונים שאינם רציפים.

### חישוביות (Computation)
חישוביות מעבדת את הפלט ממהדר התוכנה והמקשר ליצירת הנחיות עדכון אופטימליות. גישה זו אינה מפריעה לתהליך הפיתוח ועדיין מייצרת תמונות מדויקות ברמת הביט. הגישה החישובית מאפשרת עדכון של גודלי הקושחה באופן הניתן לחיזוי, תומכת בשדרוגי גרסה לא רציפים ועדכונים ללא הגבלה למכשיר.

## קישורים חיצוניים

## הערות שוליים

קטגוריה:תוכנות מערכת
אבן טופייל

**אבן טופייל** (או, בשמו המלא, **אבו בכר מוחמד אבן עבד אלמלכ אבן מוחמד אבן טופייל אל-קאיסי אל-אנדלוסי**; בערבית- أبو بكر محمد بن عبد الملك بن محمد بن طفيل القيسي الأندلسي; 1100/1105- 1185) היה איש אשכולות ערבי מוסלמי-אנדלוסי, סופר, פילוסוף, תאולוג, רופא ווזיר.

## ביוגרפיה
נולד ב-גואדיקס  (בזמנו ואדי אשי) שליד גרנדה והתחנך על ידי הפילוסוף הידוע אבן באג'ה. למד פילוסופיה ורפואה בגרנדה והתיידד עם הפילוסוף הנודע אבן רושד. בבגרותו שימש כמזכירו האישי של שליט גרנדה, ומאוחר יותר כווזיר ורופא החצר של אבו יוסוף יעקוב, המלך של שושלת המווחידון. בשנת 1182 פרש מתפקידו והוחלף על ידי ידידו, אבן רושד עליו הוא עצמו המליץ למלך. כחלק מתפקידו כרופא, פרסם בחייו כמה ספרי רפואה חשובים וכמו כן עסק גם באסטרונומיה ופרסם ספרים אף בתחום זה. מת בעיר מרקש שבמרוקו בשנת 1185. בהלווייתו השתתף גם המלך אבו יוסוף יעקוב.

## חי בן מקיץ
חיבורו המפורסם ביותר של אבן טופייל הוא ספרו **חי בן מקיץ** (במקור: **חי אבן יקט'אן**; حي ابن يقظان) שהתפרסם גם במערב. זהו רומן פילוסופי המספר את סיפורו של ילד פרא אוטודידקט, שחי לבדו על אי בודד, לשם הובא על ידי איילה שגידלה אותו. על האי, הוא מעסיק את עצמו במחשבות ובחקירות פילוסופיות שבעזרתן הוא מגיע לחקר האמת. בסופו של דבר הוא פוגש על האי אדם בשם "אבסל" - אדם שניצל מספינה טרופה, וכך הוא מגיע לידי מגע עם הציוויליזציה. לאחר המפגש הוא מרצה לאותו אדם את תורתו בדבר הנהגת החברה והנהגת המדינה הרצויה. הוא טוען כי שליט המדינה הרצוי צריך להיות איש מעלה שיעמוד בסף דרישות מוסריות ופילוסופיות גבוהות ביותר, כך שכנראה שאיש כזה אינו בנמצא. בהיעדר מנהיג ראוי, כל חברה בהכרח תהיה חברה קלוקלת, ולכן ממליץ חי בן מקיץ לפילוסופים ולמבקשי האמת לפרוש מן החברה ולחיות חיי התבודדות, שרק הם יוכלו להביאם אל האמת המוחלטת.

הספר זכה לפרסום רב, והייתה לו השפעה עמוקה על הספרות הערבית ועל הספרות האירופאית במשך שנים ארוכות, והוא המשיך להיות רב-מכר רב השפעה במערב אירופה, גם במאות ה-17 וה-18.

רבי אברהם אבן עזרא כתב גרסה מקוצרת לספר. רבי משה נרבוני כתב ביאור על מספר פרקים.

## לקריאה נוספת
* אבן טופיל, **חי אבן יקט'אן**, תרגם מערבית יאיר שיפמן, ההוצאה לאור של אוניברסיטת תל אביב, 2009
* יאיר שיפמן, **פירוש נרבוני ל"חי בן יקט’אן" לאבן טפיל**, מכון בן צבי לחקר קהילות ישראל במזרח, ירושלים 2018.

## קישורים חיצוניים
* 
* 
* 
## הערות שוליים

קטגוריה:פילוסופים מוסלמים
קטגוריה:פילוסופים ספרדים
קטגוריה:פילוסופים של ימי הביניים
קטגוריה:מדענים מוסלמים
קטגוריה:מלומדים מוסלמים סונים
קטגוריה:מלומדי תור הזהב של האסלאם
קטגוריה:ילידי 1110
קטגוריה:נפטרים ב-1185
איליאו דאש רולש

**אִילְיֵאוּ דַאש רוֹלַש** (בפורטוגזית: **Ilhéu das Rolas**; תרגום: אִיּוֹן התורים) הוא איון במדינת סאו טומה ופרינסיפה שבמפרץ גינאה. האי ממוקם בדרום האי סאו טומה וכ-350 ק"מ מחוף גבון. בצפון האי עובר קו המשווה.

כלכלת האי מצומצמת מאוד ומבוססת רק על תיירות. באי מתגוררים כ-76 תושבים שעוסקים במקצועות התיירות. ניתן להגיע לאי רק דרך הים, מנמלי הים שבאי סאו טומה.

גודל האי כ-3 קמ"ר. צפיפות האוכלוסייה באי היא 66.67 תושבים לקמ"ר.

## קישורים חיצוניים

## הערות שוליים

קטגוריה:סאו טומה ופרינסיפה: גאוגרפיה
קטגוריה:איים באוקיינוס האטלנטי
קטגוריה:קו המשווה
הכנסייה החדשה (דלפט)

**הכנסייה החדשה** (בהולנדית: **Nieuwe Kerk**) היא כנסייה פרוטסטנטית בסגנון גותי בעיר דלפט שבהולנד. מאז שנת 1584 היא משמשת כמקום קבורתם של בני משפחת המלוכה ההולנדית.

## הכנסייה
הכנסייה, שנקראה בתחילה כנסיית אורסולה הקדושה, ניצבת בכיכר השוק של דלפט, מול בית העירייה. בנייתה החלה בשנת 1396 ונסתיימה מאה שנים לאחר מכן. נמצא בה מונומנט לזכרו של וילם השתקן, אשר הושלם בשנת 1621. מגדל הפעמונים של הכנסייה, שגובהו כ-109 מטרים, תוכנן על ידי יאקוב ון דר בורך, והוא השני בגובהו בהולנד. קבוע בו שעון ולו 18 פעמונים, בנוסף ל-30 פעמונים אחרים. 13 פעמונים נוספים מתקופות שונות מצויים בו אך אינם בשימוש.

הכנסייה הוכרה כאתר מורשת לאומי הולנדי (Rijksmonument).

## מרתף הקבורה המלכותי
בשנת 1584 נרצח וילם השתקן, מייסד הרפובליקה ההולנדית. הוא נקבר במרתף קבורה בכנסייה אשר תוכנן על ידי הנדריק ו. מאז ועד עתה נקברו במרתף זה מרבית בני בית אורנז'-נסאו, בית המלוכה של הולנד. אחרונים נקברו שם המלכה יוליאנה ובעלה הנסיך ברנרד, בשנת 2004. מרתף הקבורה המלכותי איננו פתוח לקהל הרחב.

בכנסייה קבור גם המשפטן ההולנדי הנודע הוגו גרוטיוס.


Nieuwe kerk 20040311.jpg
Grafkelders in Delft plattegrond.jpg|תוכנית מרתף הקבורה המלכותי בכנסייה


## קישורים חיצוניים

* 

קטגוריה:הולנד: מבני דת
קטגוריה:כנסיות בסגנון גותי
קטגוריה:אירופה: בתי קברות מלכותיים
קטגוריה:הולנד: בתי קברות
קטגוריה:דרום הולנד
קטגוריה:בית אוראניה-נסאו
קטגוריה:הולנד: אתרי מורשת לאומית
*
קטגוריה:דלפט
יעלה ויבוא (שיר)

"**יעלה ויבוא**" הוא שיר מאת המשורר והפזמונאי יורם טהרלב, שהלחין בני נגרי וביצע גידי גוב בפסטיבל הזמר והפזמון של שנת תשל"ג-1973.

## רקע
השיר נכתב לפסטיבל הזמר והפזמון של שנת 1973, על פי הנוהג בתחרות לפיה נכתב השיר תחילה ורק לאחר מכן נבחר המבצע. גידי גוב, שהיה לאחר סיום שירותו בלהקת הנח"ל הסכים להשתתף בפסטיבל. השיר עובד על ידי מלחין השיר, בני נגרי, כששלישיית אף אוזן גרון (הגלגול הראשון של הכל עובר חביבי) ושלישיית בנות חוה ליוו את גוב בשירה.

מורכבות השיר ואופן שירתו של גוב הצעיר, שהיה שונה מהמקובל בפסטיבלים, הובילו לאי הצלחתו בתחרות. עם זאת זכה השיר לפופולריות בתקופה שלאחר הפסטיבל ואף הגיע למקום ה-24 במצעד הפזמונים העברי השנתי של אותה שנה. גוב עצמו משך תשומת לב רבה, מה שסייע לקדם את הקמתה של כוורת.

## תוכן השיר
שם השיר לקוח מתוך תפילת יעלה ויבוא הנאמרת בראש חודש ובמועדים, המתחילה במילים:.

השיר עשוי כמעין כתב חידה, כשכל בית מרמז לדמות תנ"כית המוזמנת להופיע וקושר אותה להר אליו צופה הדובר. הפזמון מביע את תחושת ההתפעלות של הצופה אל מול גיבוריו:

הבית הראשון מתייחס למשה רבנו, מנהיג עם ישראל במדבר סיני, שלא זכה להיכנס אל ארץ ישראל אך השקיף עליה מפסגת הר נבו:

הבתים הבאים מתייחסים לדמויות תנ"כיות נוספות:
* הבית השני בשיר מתייחס לשאול המלך, שנפל על חרבו לאחר שהפסיד בקרב מול הפלשתים בהר הגלבוע.
* הבית השלישי מתייחס לברק בן אבינעם שנלחם במדין בהר תבור. המילה אש רומזת לנביאה דבורה אשת לפידות ששלחה אותו למלחמה.
* הבית הרביעי מתייחס לאליהו הנביא, שעל פי המסופר בספר מלכים עלה לשמיים במרכבת אש.

## בתרבות
עד היום נחשב השיר לאחת הקלאסיקות של פסטיבל הזמר וכן של גוב עצמו והופיע באלבומיו "שירים שהתפזרו" (1993) ו"שלל שיריו" (2009). שם השיר ניתן לאוסף התקליטורים "יעלה ויבוא" שכלל את "מיטב השירים של פסטיבלי הזמר", ביניהם שיר זה (הד ארצי, 2009), והוא נכלל גם באוסף "שירת התנ"ך" שיצא שנה קודם לכן (התו השמיני, 2008).

בעונתה העשירית של תוכנית הריאליטי "כוכב נולד", בה השתתף גוב כשופט, ביצעה המתמודדת עדי ארגלזי את השיר שהיה חלק מ-100 הקלאסיקות הישראליות מהן התבקשו המתמודדים לבחור.

אלבום מחווה ליורם טהרלב, שחלקו הראשון פורסם בחודש מאי 2021 (לפני פטירתו של טהרלב), נקרא על שם השיר.

## קישורים חיצוניים

* יעלה ויבוא, בבלוג של אורי הייטנר, 2 בספטמבר 2019

## הערות שוליים

קטגוריה:שירי 1973
קטגוריה:שירי גידי גוב
קטגוריה:שירי פסטיבל הזמר והפזמון 1973
קטגוריה:שירים בעברית
קטגוריה:שירים שנכתבו על ידי יורם טהרלב
קטגוריה:שירים שהולחנו על ידי בני נגרי
קטגוריה:שירים המבוססים על התנ"ך
בניית תוכנה

במדעי המחשב, המושג **בניית תוכנה** (באנגלית: **software build**, או בקיצור **build**) מתייחס לתהליך של הפיכת קובצי קוד מקור לתוצרי תוכנה עצמאיים (standalone) הניתנים להרצה על מחשב. כמו כן, המושג יכול להתייחס גם לתוצר עצמו של תהליך זה. אחד השלבים העיקריים של בניית תוכנה הוא תהליך ההידור (קומפילציה), בו קובצי קוד מקור הופכים לקוד הניתן להרצה (executable code).

בעוד שעבור תוכניות פשוטות תהליך הבנייה מורכב רק מהידור של קבצים בודדים, קוד המקור של תוכנות מורכבות יכול להיות פרוס על פני קבצים רבים אותם ניתן לשלב בדרכים שונות לקבלת הרבה גרסאות שונות.

ישנם כלי אוטומציה של בניית תוכנה (build tool) - תוכנה אשר שולטת באופן אוטומטי על תוכנות אחרות ומתאמת את הפעילות שלהן, הנמצאים בשימוש נפוץ לבניית תוכנות. דוגמאות לתוכנות כאלה הן "Make", "Maven", "Gradle", "Ant" ו"ג'נקינס". הכלי לבניית תוכנה צריך להדר ולקשור את הקבצים השונים, בסדר הנכון. אם קוד המקור בקובץ מסוים לא השתנה, ייתכן שאין צורך להדר אותו מחדש (עם זאת, ייתכן שבכל זאת יהיה צורך להדר אותו מחדש אם הוא תלוי בקבצים אחרים שנעשה שינוי בקוד המקור שלהם). כלים חכמים לבניית תוכנה מנסים להימנע מלהדר מחדש קוד שאינו דורש זאת, על מנת לחסוך בזמן הנדרש לביצוע הבנייה. כלי בנייה מודרניים יכולים להיות משולבים בתוך תוכנות לניהול גרסאות כדוגמת גיט, בפרט בשירותים רחבים יותר כמו גיטהאב. תהליך מורכב יותר עשוי לכלול גם תוכנות נוספות המפיקות קוד או נתונים עבור תהליך הבנייה.

## ראו גם
* אוטומציה של בניית תוכנה
* Continuous integration
* ניהול גרסאות
* ISO/IEC/IEEE 12207

קטגוריה:פיתוח תוכנה
רשות הנמלים של ניו יורק וניו ג'רזי

ממוזער|נמל התעופה ניוארק ליברטי**רשות הנמלים של ניו יורק וניו ג'רזי** (באנגלית: **Port Authority of New York and New Jersey**, או בראשי תיבות: **PANYNJ**) היא רשות ציבורית המנהלת את נמלי הים והתעופה של מדינות ניו יורק וניו ג'רזי שבארצות הברית ושל דרכי הגישה אליהם ומהם. היקף התעבורה המנוהלת על ידי הרשות היא השלישית בגודלה בחוף המזרחי של ארצות הברית.

מהפרויקטים הגדולים שניהלה הרשות היו הקמת וניהול מרכז הסחר העולמי, ויורשו מרכז הסחר העולמי החדש, במנהטן.

## נמלי תעופה
תחת ניהול הרשות נמצאים שישה נמלי תעופה גדולים:
*נמל התעופה הבינלאומי ג'ון פ. קנדי (קווינס, ניו יורק)
*נמל התעופה הבינלאומי אטלנטיק סיטי
*נמל התעופה לה גוארדיה (קווינס, ניו יורק)
*נמל התעופה הבינלאומי ניוארק ליברטי (ניוארק, ניו ג'רזי)
*נמל התעופה הבינלאומי סטיוארט (ניובורו, ניו יורק)
*נמל התעופה טטרבורו (טטרבורו, ניו ג'רזי)

## גשרים ומנהרות
ממוזער|גשר ג'ורג' וושינגטון
הרשות מנהלת מספר רב של גשרים ומנהרות, ביניהם ניתן למנות את מנהרת לינקולן, מנהרת הולנד וגשר ג'ורג' וושינגטון המחברים את מנהטן לניו ג'רזי, ועוד רבים.

## תחבורה
הרשות מנהלת את הרכבת הפנימית בתוך נמל התעופה קנדי, המקשרת את הנמל עם רשת הסאבוויי המרכזית. כמו כן הרשות היא המנהלת ובעליה של תחנת האוטובוסים המרכזית שברחוב 42 שבמנהטן, כמו גם תחנות מרכזיות נוספות באזור.

בנוסף לזאת מחזיקה הרשות את מערכת הרכבת התחתית PATH - Port Authority Trans-Hudson, המקשרת בין ניוארק, הובוקן ומקומות נוספים בניו ג'רזי לדרום מנהטן. תחנת הקצה של המערכת היא תחנת מרכז הסחר העולמי, הצמודה למרכז הסחר העולמי החדש.

## קישורים חיצוניים

* 

* 

קטגוריה:ניו יורק: תחבורה ציבורית
קטגוריה:ארצות הברית: ארגונים ממשלתיים
קטגוריה:ארצות הברית: תחבורת מים
כביש 959

**כביש 959** הוא כביש רוחב אזורי בצפונה של ישראל, המטפס מזרחה אל רמת הגולן מצומת גונן שבעמק החולה הנמצאת על כביש 918. על גב הרמה, הכביש מתיישר וחוצה את חלקה הצפוני של הרמה ממערב למזרח, עד לקצהו בצומת בראון שעל כביש 98. אורכו של הכביש הוא 17.5 ק"מ. חציו האחד מכונה גם בשם כביש גונן-וואסט.

במלחמת ששת הימים תוך כדי לחימה, הכשירו כוחות צה"ל דרך מגונן למחנות ראוויה (רוויה, ליד ציר הנפט) בכדי לסייע לכוחות לכבוש מוצבים סוריים במעלה הרמה. הכביש נסלל לאחר מלחמת יום הכיפורים בתוואי שונה.

מאחר שהכביש יורד גובה חלקים רבים ממנו מפותלים ותלולים, בשל כך לעיתים בחורף הוא נסגר זמנית לתנועה בשל שלג שנערם בו או סכנת החלקה.

בשל אופיו הטופוגרפי ומיקומו הגאוגרפי משמש הכביש לעיתים עבור רכיבת כביש של אופניים בדרך אל הר בנטל, הר החרמון או עמק החולה.

## אתרים בסמוך לכביש
[שמאל|ממוזער|מבט מצפון אל [הר בנטל המושלג. בקדמת התמונה נראה מאגר בנטל]]
שמאל|ממוזער|תחילתו של מסלול חוות הרוח בצפייה מהר בנטל.
[שמאל|ממוזער|'''ארמון האמיר פאעור''' (ב[ערבית: قصر الأمير فاعور; קצר אלאמיר פאעור)]]
ממוזער|שמאל|סלע הפלאומגנטיזם ברמת הגולן
* במזרחו הכביש יוצא מכביש 98 שהוא כביש האורך העיקרי ברמת הגולן.
* חוצה את קו התלים הישראלי כאשר הר בנטל מדרומו והר בראון מצפונו.
* מתחילה דרך הטורבינות - לאורכה חוות רוח לשם ייצור חשמל.
* חירבת באב אל הווא - אתר שער הרוחות, באתר נערכו חפירות ונמצאו ממצאים ארכאולוגיים החל מתקופת הברזל
* שמורת בריכת בראון
* שביל הגולן חוצה דרומית למאגר בריכת בראון את כביש 959.
* היישוב מרום גולן
* מחנה אל פוראן - בסיס צבאי.
* נקודת פליאומגנטיזם- התנהגות שונה של המצפן.
* מרכז וואסט - מרכז תיירות ומרכז קניות במרכז הגולן.
*שרידי ארמון הקיץ של האמיר פעור (מכאן שם הצומת במקום צומת האמיר).
* מאגר עורבים עליון, פארק עורבים, ושמורת נחל עורבים.
* היישוב רמת טראמפ
* חוצה את כביש הנפט
* היישוב קלע אלון
* אנדרטת גדוד 71 לחללי גדוד השריון 71 שנפלו במלחמת יום כיפור
* הכביש חוצה את דרך הפטרולים הישנה ששימשה את כוחות צה"ל לפני מלחמת ששת הימים.
* היישוב גונן במזרח עמק החולה.

## צמתים לאורך הכביש

## ראו גם
* עמק החולה
* רמת הגולן
* הר בנטל
* בריכת בראון
* כבישי ישראל

## הערות שוליים

קטגוריה:רמת הגולן: תחבורה
קטגוריה:ישראל: כבישים
בחוויסצקאלי

**בָּחווִיסצקַאלִי** (בגאורגית: **ბახვისწყალი**) הוא נהר בחבל גוריה שבמערב גאורגיה, אחד היובלים של הנהר סופסה. בחוויסצקאלי נובע במדרון הצפון-מערבי של רכס מסחתי שבקווקז הקטן; אחרי הירידה מהרכס, בחוויסצקאלי זורם במישור קולכתי, שבו נשפך לנהר סופסה ליד הכפר נגומרי שבנפת אוזורגתי. 
## גאוגרפיה
אורכו של בחוויסצקאלי 42 ק"מ והוא מנקז שטח של 156 קמ"ר. ספיקתו הממוצעת של בחוויסצקאלי היא 6.18 מ"ק לשנייה.

בחוויסצקאלי ניזון ממי הפשרת שלגים, ממי גשמים וממי תהום. בתחילת האביב, עם הפשרת השלגים בהרים, הנהר עולה על גדותיו וגורם לשיטפונות. לאחר מכן, שיא הזרימה בערוצו של בחוויסצקאלי הוא בחודש מאי. בחודש אוגוסט, מפלס המים בבחוויסצקאלי מגיע לשפל. לבחוויסצקאלי למעלה מ-90 יובלים (נחלים ונהרות).

בגובה 2,585 מטרים, ברכס מסחתי, בחוויסצקאלי זורם בעיירת הנופש בחמרו. בגבעות שלמרגלות רכס מסחתי, ליד הכפר מתיספירי שבנפת אוזורגתי, על שפת הנהר נמצאים שרידי המבצר הימי ביניימי אסקנה; בשנת 2012, ליד הכפר אוקנווה הסמוך, החלה בנייתה של תחנת כוח הידרואלקטרית על בחוויסצקאלי.

## קישורים חיצוניים

קטגוריה:גאורגיה: נהרות
קטגוריה:גוריה
קטגוריה:קווקז: נהרות
אן מברטאן

**אן מברטאן** או **אן, דוכסית ברטאן** (בצרפתית: **Anne de Bretagne**; 25 בינואר 1477 – 9 בינואר 1514) הייתה אחרונת שליטי ברטאן ואשת שני מלכי צרפת. נולדה בנאנט, בראטן (כיום חלק מחבל פיי דה לה לואר), לפרנסואה השני, דוכס ברטאן ולמרגרט, בתה של אלינור, מלכת נווארה. לאחר מות אביה, ירשה את תואריו והייתה לאישה העשירה באירופה.

## עלייתה לשלטון ונישואיה
מאז מלחמת הירושה הברטאנית ב-1364, חוק הירושה הנהוג בברטאן היה החוק הסאלי, על פיו בת יכולה לרשת את אביה רק אם השושלת הגברית נקטעה. ואכן בעת לידתה של אן אביה, פרנסואה השני, היה הגבר האחרון לבית מונפורט.

אביה, שרצה לשמר את עצמאותה של ברטאן, חיפש לבתו בעל שיאפשר את קיומה העצמאי של הממלכה. אן הובטחה לאדוארד החמישי, מלך אנגליה. הנישואים לא מומשו עקב היעלמותו המסתורית של אדוארד לאחר מות אביו. מועמד אחר כבעל לאן היה מקסימיליאן הראשון, קיסר האימפריה הרומית הקדושה, שהתאלמן מאשתו מארי, דוכסית בורגונדיה.

לאחר מות אביה, ב-9 בספטמבר 1488, הפכה אן לדוכסית ברטאן והצורך בבעל הפך לנואש. ההחלטה להנשא למקסמיליאן התקבלה, דבר שצרפת ראתה בו סיבה למלחמה. שארל השמיני, מלך צרפת כבש את העיר רן, ולאחר מכן נשא את אן כאישה. טענות הושמעו כי הנישואים היו בלתי-חוקיים, בגלל אי הסכמתה של אן, וכי למעשה אן כבר הייתה נשואה למקסימיליאן בזמן נישואיה לשארל אך האפיפיור אינוקנטיוס השמיני אישר את הנישואים ב-15 בפברואר 1492. בהסכם הנישואים צוין, כי אם שארל השמיני ימות בלא בן יורש, על אן להנשא לממלא מקומו.

אף על פי שילדה ארבעה ילדים והרתה שבע פעמים מבעלה, לא הגיע אף אחד מבניה של אן לבגרות, ורק אחד מהם (שארל אורלנד) חי יותר משלוש שנים.

שארל השמיני מת ב-1498 ללא בן יורש, ואן בת ה-21 הייתה מחויבת להנשא ליורשו, אך לואי השנים עשר היה כבר נשוי לאחותו של שארל השמיני. אולם נישואיו של לואי בוטלו, ואן נישאה בשנית ללואי ב-8 בינואר 1499.

לאן וללואי השנים עשר נולדו שתי בנות שהגיעו לבגרות: קלוד (שנישאה ליורשו של בעלה, פרנסואה הראשון) ורנה (שנישאה לארקולה השני ד'אסטה, דוכס פרארה).
[250px|ממוזער|ימין|פסל של אן מברטאן בעיר [נאנט]]
[250px|ממוזער|ימין|קבר של [לואי השנים עשר, מלך צרפת ואן מברטאן בבזיליקת סן-דני]]

## קישורים חיצוניים

* 
* 
* 

* כתבה על אן מברטאן באתר פרנקופילים אנונימיים.

קטגוריה:נשות מלכים צרפתים
קטגוריה:מלכות רעיות מהמאה ה-15
קטגוריה:מלכות רעיות מהמאה ה-16
קטגוריה:ילידי 1477
קטגוריה:נפטרים ב-1514
קטגוריה:הנסיכים שבמצודה
הלראו

**הלראו** (בגרמנית: **Hellerau**) אחד מרובעי העיר דרזדן, גרמניה ועיר גנים הראשונה שנבנתה בגרמניה. אוכלוסיית הרובע (נכון ל-2006) עומדת על 6,275 תושבים, ושטחו 10.69 קמ"ר.
## היסטוריה
בהתבסס על רעיונותיו של אבנעזר הווארד, איש העסקים קרל-שמידט הלראו ייסד את העיירה בשנת 1909 לא הרחק מדרזדן. מספר רב של אדריכלים השתתפו בתכנון ובניית העיירה, ביניהם: ריכרד רימרשמיד, היינריך טסנוב, הרמן מוטסיוס, ויליאם קרייס וברונו פאול.

העיירה משכה אליה אינטלקטואלים ואנשי רוח מכל רחבי אירופה, ביניהם אמיל ז'אק-דאלקרוז ממציא הריתמיקה, הצייר סשה שניידר ועוד. בשנת 1921 המחנך א.ס. ניל הקים בעיירה את בית הספר הפתוח הראשון בעולם - סאמרהיל.

עם עליית השלטון הנאצי בגרמניה, הקהילה האינטלקטואלית והפלורליסטית שהתקיימה בעיירה התפזרה. בשנת 1950, עם גדילתה של העיר דרזדן, הפכה העיירה לאחד מרובעי העיר.

## קישורים חיצוניים

קטגוריה:דרזדן
קטגוריה:סקסוניה: היסטוריה
בסיס הצי המלכותי בפורטסמות'

**בסיס הצי המלכותי בפורטסמות**' (באנגלית: **Her Majesty's Naval Base Portsmouth**) הוא אחד משלושת בסיסי הצי המלחמתי הבריטי באנגליה (השניים האחרים נמצאים בקלייד ובדבונפורט). הוא מהווה חלק מן העיר פורטסמות' ושוכן בחופו המזרחי של נמל פורטסמות', צפונית למצר סולנט ולאי וייט. שמו השני של הבסיס **אה"מ "נלסון"** (HMS *Nelson*) על שם אדמירל נלסון.

בבסיס זה נמצא המבדוק היבש העתיק ביותר בעולם, והוא ביתם של שני שלישים מאוניות השטח של הצי ובהן נושאות המטוסים אה"מ "קווין אליזבת" ואה"מ "פרינס אוף ויילס", משחתות מסדרה 45 ופריגטות מסדרה 37. כמו כן מצויים בו מתקנים לבנייה ותיקון אוניות, לוגיסטיקה ואפסניה ימית, מבני מגורים וחדרי אוכל, מרפאות, מתקני הדרכה ופנאי.

הבסיס בפורטסמות' הוא הקדום ביותר מבין בסיסי הצי המלכותי, ותופס מקום חשוב בתולדותיו. נמצאת בו גם "המעגנה ההיסטורית של פורטסמות'" (Portsmouth Historic Dockyard), בה מצויות אטרקציות ימיות חשובות הפתוחות למבקרים ובהן האוניות ההיסטוריות "מרי רוז", אה"מ "ויקטורי" ואה"מ "ווריור".

## יחידות מוצבות בבסיס
* נושאות המטוסים מסדרת "קווין אליזבת" 
** אה"מ "קווין אליזבת" 
** אה"מ "פרינס אוף ויילס"
* המשחתות מסדרה 45 (דארינג) - 6 משחתות
* שולות המוקשים מסדרת האנט - 6 שולות מוקשים
* ספינות הסיור מסדרת ריבר - 8 ספינות
* ספינות הסיור מסדרת קטלס - 2 ספינות ( גיברלטר)
* ספינות הסיור מסדרת ארצ'ר - 5 סיירות
* יחידת הצלילה פורטסמות' ובית הספר לצלילה

## תמונות

HMS Dauntless and HMS Diamond.JPG|המשחתות אה"מ "דיימונד" ו"דונטלס" (סדרה 45 "דארינג") בפורטסמות'
HMS St Albans-02.JPG|הפריגטה אה"מ "סנט אלבנס" (סדרה 23) בפורטסמות'
HMS Victory MOD 45136785.jpg|אה"מ "ויקטורי" במעגנה ההיסטורית
Portsmouth (England) naval dockyard.jpg|אה"מ "ווריור" וברקע נושאות המטוסים אה"מ "קווין אליזבת" ו"פרינס אוף ויילס"
UK Defence Imagery Naval Bases image 04.jpg|פריגטות, משחתות ושולות מוקשים מסוגים שונים עוגנות בפורטסמות'


## קישורים חיצוניים

* 

## הערות שוליים

קטגוריה:קצרמר ימאות
פורטסמות'
קטגוריה:פורטסמות'
קטגוריה:מספנות
פורטסמות'
אוכלי חרקים (ביולוגיה)

[ממוזער|[חרדון מזוקן טורף חגב]]
[ממוזער|[סרטבישיים|סרטביש צד פרפר]]
[ממוזער|[טללית שתפסה יתושים]]
**אוכלי חרקים** (באנגלית: **Insectivore**) הם בעלי חיים או צמחים אוכלי בשר הניזונים מאכילת חרקים ויצורים קטנים דומים, באופן בלעדי או בתוך מגוון מזונות. חלק מאוכלי החרקים מתמחים בעיקר בנמלים.

ראשוני אוכלי החרקים היו בעלי ארבע רגליים קדומים שהיו אוכלי דגים ואז החלו לאכול חרקים שהיו נפוצים סביבם ושיניהם החדות יכלו לאכול גם את שלדם החיצוני של החרקים. החרקים נפוצים מאוד ובעלי גוף רך מאוד אף על פי שיש להם שלד חיצוני והם בדרך כלל לא משביעים.

ציד חרקים יכול להתבצע ביום ובלילה, בשמיים ועל הקרקע ואפילו במים. 

## בעלי חיים אוכלי חרקים
הגדול באוכלי החרקים הוא דב שפתני.
מגוון אוכלי החרקים כולל יונקים רבים - הרבה מיני פרימטים בעיקר הקטנים, דב נמלים, ארמדיליים, חדפי פיל, כמה מכרסמים, עטלפים, קיפודניים, צבועון הרעמה והפנגולין, כמעט כל העופות ביניהם בולטים הנקר, החטפית והסיס. חלקם חוטפים את החרקים בצלילה וחטיפה , זוחלים רבים כמו הזיקית, כל הדוחיים, כמה דגים כמו הצלף, חסרי החוליות בהמוניהם אוכלים חרקים ביניהם העכביש, העקרב, גמל שלמה, צרעה, נמלה ושפירית.

## צמחים אוכלי חרקים
צמחים אוכלי חרקים הם צמחים שחלק מהתזונה שלהם כוללת חרקים ואף יצורים חד-תאיים. התבססות על מזון זה משתנה בין מיני צמחים שונים באופן משמעותי, במינים מסוימים תזונה זו עשויה לכלול חלק קטן הקלורית שלהם ואילו לאחרים מדובר במקור חיוני של חומרים מזינים. 

עם זאת, ככלל, מזון חי, ככל שיהיה בעל ערך כמקור של מינרלים קריטיים מסוימים שהצמח צורך, אינו מקור האנרגיה העיקרי, שבדרך כלל נובע בעיקר מפוטוסינתזה.

## ראו גם
* קרניבורים
* אוכל נבלות
* קניבליזם (ביולוגיה)
* אוכלי דגים
* אוכלי נמלים

[ממוזער|ימין|[חקייניים|חקיין מזין את גוזלו מגמל שלמה]]
## קישורים חיצוניים

קטגוריה:קרניבורים
קטגוריה:אקולוגיה
היטורי

[שמאל|ממוזער|300px|דוגמה של טבלת '''היטורי''' לא פתורה (ראה [היטורי#היסטוריה|תחתית הדף לפתרון)]]

**היטוֹרי** (ביפנית: **ひとりにしてくれ** - לבד), קיצור של "היטורי ני שיטה קורה"-"עזבו אותי לבד", היא סוג של חידת היגיון שפורסמה על ידי ההוצאה לאור ניקולי ומקורה ביפן. היטורי הופיע לראשונה ב Puzzle Communication Nikoli בגיליון מספר 29 (מרץ 1990).

## חוקים
המשחק מתבצע על טבלה של תאים, ובכל תא נמצא מספר. המטרה היא לשלול מספרים על ידי מילוי התאים, כך שהתאים שהושארו לא יכילו מספרים שמופיעים יותר מפעם אחת בכל שורה או טור נתונים.
תאים שמולאו לא יכולים להיות סמוכים במאונך או במאוזן, אף על פי שהם יכולים להיות סמוכים באלכסון. התאים שלא מולאו חייבים כולם להיות מחוברים לרצף תאים אחד, אסור שתאים מלאים "יסגרו" על תא או תאים לא מלאים ויבודדו אותם מהשאר (נגיעה בקדקודי התא איננה נחשבת לצורך הרצף).

## שיטות פתרון
* לאחר שוודא שתא חייב להיות שחור, אפשר לראות כי כל התאים המאוזנים והמאונכים אליו חייבים להיות לבנים. ישנם שחקנים המקיפים מספרים שחייבים להיות לבנים ומוצאים זאת שימושי לקריאת הטבלה במהלך הפתרון.
* אם מספר הוקף ככזה שחייב להיות לבן, כל התאים המכילים מספר זהה והנמצאים באותה שורה או באותו טור חייבים להיות שחורים.
* אם תא יפריד אזור לבן משאר רשת התאים הלבנים במקרה שהוא יצבע בשחור, התא חייב להיות לבן.
* ברצף של שלושה מספרים זהים וסמוכים, המספר האמצעי מוכרח להיות לבן ושני האחרים חייבים להיות שחורים (אם אחד מהתאים בקצה הרצף היה לבן, היה נוצר מצב של שני תאים שחורים סמוכים - מצב אסור).
* ברצף של שני מספרים זהים וסמוכים; אם בהמשך אותה שורה או אותו טור ישנו עוד תא עם אותו מספר, המספר הבודד יהיה שחור (אם הוא היה לבן, היה נוצר מצב של שני תאים שחורים סמוכים - מצב אסור).
* כל מספר שמשני צדדיו ההופכיים סמוכים לו שני מספרים זהים, חייב להיות לבן, מפני שאחד משני המספרים הללו חייב להיות שחור, ומצב של שני שחורים סמוכים אינו חוקי.
* כאשר ארבעה מספרים זהים נמצאים בריבוע של 2X2, שניים מהם חייבים להיות שחורים ובאלכסון אחד. יש רק שני צירופים אפשריים לכך, ולעיתים ניתן להחליט איזה מהם הוא הנכון על ידי בדיקה האם אלכסון זה יפריד אזור לבן משאר רשת התאים הלבנים במקרה שהוא יצבע בשחור.
* כאשר ארבעה מספרים זהים נמצאים בריבוע של 2X2 השוכן באחת מפינות הטבלה, המספר השוכן בפינת הטבלה והמספר שנמצא באלכסון אליו מוכרחים להיות שחורים. האפשרות השנייה תותיר את המספר הפינתי מבודד משאר רשת התאים הלבנים - מצב שאסור על פי החוקים.

ממוזער|300px|שמאל|דוגמה לטבלת '''היטורי''' פתורה (ראה בחלקו העליון של העמוד את הטבלה הלא פתורה)

## ראו גם
* סודוקו
* קאקורו
* רשימת תשבצים של ניקולי

## לקריאה נוספת
* Puzzle Cyclopedia, Nikoli, 2004. ISBN.

## קישורים חיצוניים

* Sample Hitori puzzles באתר של ניקולי
* Hitori tutorials באתר של ניקולי
* Hitori Number Puzzle Game שחקו אונליין

קטגוריה:תשבצי מספרים
קטגוריה:שעשועי מתמטיקה
קטגוריה:משחקי חשיבה
קטגוריה:חידות
בואבישטה

**מועדון הכדורגל בואבישטה** (בפורטוגזית: **Boavista Futebol Clube**) הוא מועדון כדורגל מהעיר פורטו. המועדון נוסד בשנת 1903, והוא אחד המועדונים הוותיקים ביותר בפורטוגל, ומשחק בליגה הפורטוגלית החמישית. לאורך כל שנות קיומו נחשב למועדון השני בגודלו בעיר אחרי מועדון הכדורגל פורטו.

## היסטוריה
המועדון רשם את הופעת הבכורה שלו בליגת האלופות בעונת 1999/2000 בו סיים במקום האחרון שלב הבתים. בשנת 2001 המועדון זכה לראשונה באליפות פורטוגל, הישג שהקנה למועדון כרטיס לליגת האלופות בעונה שלאחר מכן. בליגת האלופות הודח המועדון בשלב הבתים השני של המפעל. הישג השיא של המועדון באירופה היה בשנת 2002/2003 כאשר העפיל בגביע אופ"א עד לשלב חצי הגמר שם הודח של ידי קבוצת סלטיק.

בסיום עונת  ירד המועדון לליגה הפורטוגזית השלישית ישירות מהליגה הראשונה בגלל חובות כספיים, אף על פי שסיים במקום ה-15, שמוביל לפלייאוף העלייה. זאת הייתה הפעם הראשונה בה שיחק המועדון בליגה השלישית בפורטוגל מזה 41 שנים. באפריל 2014, לאחר מאבק משפטי ארוך, הוחלט בפדרציית הכדורגל הפורטוגלית כי בעונת  יחזור המועדון ישירות לליגה הראשונה.

בסיום עונת 2024/2025 שבה הקבוצה לליגת המשנה, אך עקב בעיות כלכליות הקבוצה הורדה לליגה החמישית.

## תוארי המועדון
***[[ליגת העל הפורטוגזית|הליגה הפורטוגלית]]**: (**1**)
** **אלופה:** 2000/2001
***[[הגביע הפורטוגלי]]**: (**5**)
** **מחזיקת הגביע:** 1974/75, 1975/76, 1978/79, 1991/92, 1996/97
***[[הסופר קאפ הפורטוגלי]]**: (**3**)
** **מחזיקת הגביע:** 1979, 1992, 1997
***[[גביע פורטוגל|אליפות פורטוגל לשעבר]]**: (**1**)
** **זוכה:** 1913/14
## סגל נוכחי
*מעודכן ל-9 בספטמבר 2024* 

 (קפטן)

## שחקני עבר מפורסמים
* נונו גומש
*  ז'וזה בוסינגווה
*  ראול מיירלש
* ג'ימי פלויד האסלביינק
*  ארווין סאנצ'ס

## קישורים חיצוניים

* 

## הערות שוליים

*
קטגוריה:קבוצות כדורגל פורטוגזיות
קטגוריה:פורטו: מועדוני כדורגל
קטגוריה:קבוצות כדורגל שהוקמו ב-1903
רפי הוכמן

**רפי הוכמן** (נולד ב-15 ביולי 1949) הוא איש ציבור שכיהן כראש עיריית אילת השישי, בין השנים 1983–1993.

## ביוגרפיה
הוכמן נולד בתל אביב בשנת 1949. הוא עבר עם משפחתו לאילת בגיל 10, גדל באילת ושב אליה לאחר שירות בהנדסה קרבית. הקים עם אביו ואחיו עסק לרהיטים נ. הוכמן ובניו.

בשנת 1977 נבחר למועצת העיר מטעם מפלגת העבודה. בשנת 1983, בגיל 34, התמודד לראשונה בבחירות לראשות עיריית אילת, נגד ראש העירייה המכהן גדי כץ. הוא הקים רשימה עצמאית, צל"ש (צעירים למען שינוי) ונבחר לראשות העירייה, לאחר שזכה בסיבוב השני. באותה שנה נסגר מקור פרנסה גדול בעיר, חברת מכרות נחושת תמנע, צומצמה הפעילות של נמל אילת וחברת קו צינור אילת אשקלון ואילת הייתה מוכת אבטלה.

הוכמן נמנה עם יוזמי חוק אזור סחר חופשי באילת אשר הפך את העיר לעיר תיירות ללא מע"מ, שנכנס לתוקף ב-1 בנובמבר 1985. שנות כהונתו אופיינו בהתמקדות בפיתוח ענף התיירות בעיר, יוזמות לפסטיבלים ואירועים רבים כמו פסטיבל רוק בים האדום, צבע בטבע, ג'אז בים האדום ועוד קודמו בברכה. בנוסף הנהגת אזור הסחר החופשי הביא לגידול בתיירות הפנים לעיר. בשנת 1988, פעל לאישור חוק בכנסת להפעלת קזינו בעיר לתיירים, ולאסור הפעלת ספינות קזינו שהחלו לפקוד את העיר באותן שנים. בנוסף השיק יוזמה להקמת שלב ב' של אזור הסחר החופשי. על פי התוכנית המכסים באילת יבוטלו כליל והיא תהפוך למרכז של מסחר ותעשייה של תאגידים רב לאומיים. התוכנית כללה גם את העברת נמל התעופה אילת למיקום חדש, מחוץ לעיר בעברונה, ובשטח שיתפנה להקים מרכזי קניות, משרדים ומלונות. מכרז להקמת שדה התעופה החדש פורסם ביוני 1988 אך לבסוף בוטל. הוכמן אף יצר קשר עם איש העסקים דונלד טראמפ (לימים נשיא ארצות הברית) וניסה לשכנע אותו להשקיע בעיר, ללא הצלחה.

בבחירות שנערכו ב-1989 התמודד הוכמן על ראשות העירייה מול גבי קדוש מהליכוד, וראש העירייה הקודם גדי כץ שרץ ברשימה עצמאית, וזכה בכהונה שנייה. הוכמן הואשם בקבלת שוחד מחברה יפנית לגידול אצות, שהקימה מפעל בעיר. החברה סיפקה מימון לכנס בו השתתף, כולל הטיסה והשהות ביפן ובהונג-קונג. הוכמן הציג את אופן מימון נסיעתו למועצת העיר וקיבל אישור טרם נסיעתו. בית המשפט העליון זיכה אותו לפי דעת הרוב בשל העדר היסוד הנפשי. בבחירות 1993 בחר הוכמן לפרוש מהחיים הפוליטיים וסגנו גד לוין רץ לראשות העיר אולם הפסיד לגבי קדוש. בהמשך מונה ליו"ר המנהלה לפיתוח התיירות בנגב. ובמקביל עבר לעסקים פרטיים. בין השאר עסק בהשקעות בנדל"ן, והקים בשנת 2000 פארק שעשועים בגרנד קניון בחיפה בשותפות עם איש העסקים גד זאבי. פארק השעשועים נסגר אחרי שנתיים.

בבחירות שנערכו ב-2003 התמודד הוכמן שוב על ראשות העירייה. הוא עלה לסיבוב הבחירות השני, בו התמודדו גם גבי קדוש ומאיר יצחק הלוי, והפסיד בהפרש קטן להלוי (51.5% מול 48.49% מהקולות), לאחר שגבי קדוש בחר להעביר את תמיכתו להלוי. עם זאת נבחר למועצת העיר והיה חבר הוועדה המקומית לתכנון ולבנייה. ב-2008 הודיע על התמודדות נוספת לראשות העיר שגם בה נוצח על ידי הלוי.

## חיים אישיים
נשוי לניצי, אב לשלושה ילדים.

## קישורים חיצוניים
* 
* רפי הוכמן: "עלינו לשמור על איפוק ועל כבוד הדדי"  באתר אילתי
* רפי הוכמן ומצב החסה בשטחי אילת
* רפי הוכמן להעניק לאילתים הנחות בפסטיבלים

## הערות שוליים

קטגוריה:ראשי עיריית אילת
קטגוריה:פעילי מפלגת העבודה
קטגוריה:חיילי חיל ההנדסה הקרבית
קטגוריה:ישראלים שנולדו ב-1949
תסמונת התבקעות התעלה העליונה

**תסמונת התבקעות התעלה העליונה** היא מחלת אוזניים נדירה וקשה לאבחון, המתבטאת בהפרעות בשמיעה ובשיווי משקל, ומאופיינת בסחרחורת המושרית על ידי קול או לחץ.

## תיאור המחלה
המחלה נגרמת מדלדול או חוסר של החלק של עצם הרקה אשר מעל לתעלה העליונה, שהיא חלק ממערכת שיווי המשקל שבאוזן הפנימית.

המחלה תוארה לראשונה בשנת 1995 על ידי ד"ר לויד ב. מיינור. ב-1998 פרסמו ד"ר מיינור ועמיתיו את המאמר "ורטיגו המושרה על ידי קול או לחץ עקב התבקעות עצם של התעלה העליונה". ד"ר מיינור פיתח גם הליך כירורגי לסתימת החסר בעצם כפתרון לתסמונת.

## סימפטומים
למחלה מספר תסמינים עיקריים:
* שמיעה מוגברת של צלילי הגוף (קולו של החולה עצמו, פעימות הלב, תנועות העיניים, לעיסה וכדומה)
* סחרחורת המושפעת מחשיפה לקולות וצלילים או מוחמרת בעקבותיהם
* אובדן שמיעה בתדרים נמוכים
* היפראקוזיס, רגישות יתר לרעשים
* תחושת אטימות באוזן הפגועה
* טינטון
* ניסטגמוס
* קושי בשינה ואכילה
אצל חלק מהחולים מופיעים תסמינים מסוימים בלבד, ואילו אחרים מתמודדים עם מרביתם. התסמינים עשויים להופיע באוזן אחת או בשתיהן.

## [[אבחנה]]
חלק מהתסמינים שמאפיינים את תסמונת התבקעות התעלה העליונה משותפים גם לחולים במחלות נוספות של האוזן, בהן מחלת מנייר, כולסטאתומה, גידול באונה הרקתית ועוד. תהליך האבחון מתבסס על זיהוי שינויים ודילול של העצם, ומתבצע כיום על ידי בדיקות CT או CBCT. כלי אבחון נוספים שמיועדים להשלים את האבחנה כוללים בין היתר בדיקת שמיעה, בדיקת VEMP ובדיקת VNG. חולים עשויים להתמודד עם מספר מצבים רפואיים במקביל, ולכן זיהוי מדויק נדרש לצורך התאמת הטיפול הרלוונטי לכל מקרה. במקרים מסוימים, מטופלים עשויים להציג תסמינים גבוליים, שיכולים להיות תוצר של הידללות התעלה (להבדיל מהתבקעות ממשית) או ממצבים רפואיים שמקורם במערכות אחרות בגוף, אך יש בכוחם להשפיע גם על מערכת שיווי המשקל והשמיעה. מצבים כאלה עשויים להיות תוצר של מחלות נוירולוגיות, בעיות צוואריות, הפרעות בלחץ תוך-גולגולתי ועוד. במצבים כאלה, יידרש המשך אבחון אצל מומחים רלוונטיים מתחומי הנוירולוגיה, האורתופדיה וכדומה, בהתאם לחשד הקליני ולממצאים.

## טיפול
הטיפול בהתבקעות התעלה העליונה באוזן משתנה בהתאם לסוג התסמינים ולהשפעתם על חיי היומיום של המטופל. בחלק מהמקרים יתמקד הטיפול במתן כלים להתנהלות נכונה ובמניעת החמרת המצב, ואילו באחרים תוצע סגירת התעלה באמצעים ניתוחיים. קיימות מספר גישות ניתוחיות, בעלות שיעורי הצלחה משתנים, שאחת מהן כוללת כיסוי בשתל קליפת העצם ואטימה באמצעות דבק פיברין. לרוב, האפיק הניתוחי יוצע למטופלים הסובלים מפגיעה תפקודית משמעותית, בדגש על סחרחורות קשות.

## קישורים חיצוניים
* Dr Craig Semple, Superior Semicircular Canal Dehiscence Syndrome (מצגת)

## הערות שוליים

קטגוריה:מחלות אוזניים
התבקעות התעלה העליונה
סווקופ

נהר ה**סווקופ** (בשפת הקוהקוה: *Tsoaxaub*) הוא נהר מרכזי בחלקה המערבי של נמיביה, הנשפך אל האוקיינוס האטלנטי בקצה הדרומי של העיר סווקופמונד (פירוש שמה בגרמנית הוא "הפה של הסווקופ").

אורכו 460 ק"מ ושטח אזור האגירה שלו הוא 30,100 קמ"ר. שמו של הנהר מגיע משפת הקוהקוה, שפתם של שבטי הדמארה והנאמה - *Tsoa-xaub*; כאשר *Tsoa* - "פתח הצואה" או "פי הטבעת", ו-*xaub* מסמל את "תוכן הצואה". הכוונה לכמויות הגדולות של רפש ולכלוך הנפלטות מנהר הסווקופ לאוקיינוס האטלנטי.

האזור שסביב מוצא הסווקופ והדיונות הסובבות אותו ידוע בשל מספר המינים העשיר של ציפורים החיים בו, וכן בגלל מספר זני צמחים לא רגילים הצומחים שם (כמו הולויטשיה).

הסווקופ יוצר אגן ניקוז ששטחו הכולל הוא 30,100 קמ"ר, המשתרע מנקודת השפך שלו לאוקיינוס האטלנטי בסווקופמונד ועד לאוטג'ימבינגווה, במזרח כ-50 ק"מ מאוקהנג'ה ובדרום עד למחוז קהומס. הנקודה הגבוהה ביותר של קו פרשת המים שלו נמצאת בגובה של 2480 מטרים.

סכר פון בק (*Von Bach*) ליד אוקהנדג'ה וסכר סווקופפורט (*Swakoppoort*) מערבית לגרוס ברמן במקורות העיליים של הסווקופ, הם בעלי חשיבות עליונה לאספקת המים למרכז נמיביה. לרוב מי התהום באזור הנהר הם מלוחים.

עולם החי בסווקופ מוגבל רק למקורות התחתיים שלו, המיושבים בדלילות. וגם שם, מגוון בעלי החיים שניתן למצוא מוגבל לאנטילופות, טורפים קטנים יותר וציפורים. פילים, קרנפים, אריות וחתולים גדולים לא ניתן למצוא יותר באזורים אלו.

שלא כמו הנהרות האחרים במערב נמיביה, ישנם מספר גדול של מקומות יישוב בקרבת הנהר סווקופ, למשל יואקוס, קריביב, אוטג'ימבינגווה, אוקהנדג'ה, ובירת נמיביה - וינדהוק, כך שהאוכלוסייה באגן הניקוז שלו מגיעה ללמעלה מ-200,000 איש.

[ימין|ממוזער|250px|תצלום של חוות גואניקונטס משנת [1906 לערך.]]

בשעה שבמקורות העליונים של הסווקופ החוות הן לרוב מרוחקות מהנהר עצמו והשטח הנרחב משמש למרעה, הנה הסכרים ומפלס המים הגבוה שבתוך עמק נהר הסווקופ עצמו מאפשרים חקלאות אינטנסיבית במקום ואפילו גננות, למשל גידול האספרגוס בחוות גואניקונטס (''Goanikontes).

השימוש הנרחב במי הנהר להשקיית חקלאות וכן הצריכה הגבוהה של מים על ידי תושבי הערים שבאזור אגן הניקוז, הביאו לדלדול מי התהום. הדבר הוביל, בייחוד במקורות התחתיים של הנהר, להתייבשותם של מעיינות רבים כמו גם מוות לצמחייה מגוונת באזור.

מכרות האורניום, כמו מכרה לנגר היינריך במקורות התחתיים של הסווקופ, או מכרה רוזינג בקהאן, לא רק שלתפעולם נצרכים כמויות גדולות מאוד של מים, דבר הגורם לדלדול מי התהום; אלא שבנוסף לכך, הושמעו טענות שנשורת גרעינית מגיעה לסווקופ, וכתוצאה מכך הירקות שמגדלים באזור מנוגעים בפסולת רדיואקטיבית.

## קישורים חיצוניים

קטגוריה:ערכים שבהם תבנית בריטניקה אינה מתאימה
קטגוריה:נמיביה: נהרות
קטגוריה:נהרות אפריקה הנשפכים לאוקיינוס האטלנטי
הטבח ביהודי פאס (1033)

**הטבח ביהודי פאס בשנת 1033** היה מקרה הרג המוני של כ-6,000 יהודים בני העיר פאס לאחר כיבוש העיר על ידי שבט מקומי קנאי לאסלאם.

## רקע
בעקבות דעיכתה של השושלת האידריסית ששלטה במרוקו בשנים 788–974 התערערה היציבות האזורית בשטח שמהווה את מרוקו המודרנית, והחלו מלחמות במגרב בין שבטים שנלחמו מטעם השושלת הפאטמית ממצרים לבין שבטים שנלחמו מטעם אמירות קורדובה מאל-אנדלוס. אי היציבות האזורית פגעה בביטחון יהודי פאס, קהילה שהייתה מרכז אינטלקטואלי חשוב של היהדות בתחילת המאה ה-10 והוציאה ממנה מלומדים חשובים כגון ר' דונש בן לברט ור' יהודה חיוג'.

בעת המאבק שהתרחש בעיר בערך בשנת 997 בין האוּמַויים מקורדובה ושבט הברברי של הזנאתה כבר התרחש מאורע של טבח ביהודי פאס בעקבות היציבות המעורערת באזור. בגניזת קהיר נמצא מכתב שנשלח לקהילת פאס באותן שנים על ידי הגאון שמואל בן חפני, ראש ישיבת סורא מבבל (שמוצאה של משפחתו כנראה בעיר פאס). המכתב רומז למאורע שבו קהילת פאס נפגעה מרדיפות: 
אולם הטבח של שנת 1033 היה קשה מכל שקדם לו, וכלל הטלת חורבן על הקהילה בעיר.

## הטבח
בשנת 1033 נכבשה העיר פאס על ידי כוחות מוסלמיים בני שבט הבנו-איפרן (המשתייכים לשבטי הזנאטה), בהובלת המנהיג אבו כמאל תמים, שהנהיג מדיניות אנטי-יהודית בשם האסלאם ברחבי הטריטוריה של השבט. זאת לאחר מלחמה ממושכת בינם לבין שליטי העיר הקודמים, בני שבט המע'רווה. בני שבט הבנו-איפרן, בראשות אבו כמאל תמים, הרגו למעלה מ-6000 יהודים תושבי העיר, הפקיעו את הרכוש היהודי, ולקחו לעצמם נשים יהודיות רבות. הטבח התרחש בחודש ג'ומאדא אל-ת'אניה של שנת 424 ללוח השנה המוסלמי (במאי-יוני של שנת 1033 לספירה הנוצרית). הטבח בפאס והאירועים שנלוו לו נחשבים לפוגרום על ידי היסטוריונים בני זמננו. בתאריך לא ידוע בין השנים 1038–1040 שבט המע'רווה כבש מחדש את העיר פאס ואילץ את תמים להימלט לעיר סלא.

## ראו גם
* התריתל
* הטבח ביהודי פאס (1465)
* יהדות מרוקו
* יהדות ארצות האסלאם
* אנטישמיות מוסלמית
* פוגרום

## הערות שוליים

פאס
פאס
קטגוריה:מרוקו: היסטוריה
קטגוריה:פוגרומים ביהודי מדינות ערב והאסלאם
קטגוריה:יהדות פאס
מחשב אישי זעיר

ממוזער|מחשב אישי זעיר של חברת Zonbu
ממוזער|מחשב אישי זעיר של חברת Aspire
**מחשב אישי זעיר** (באנגלית: **Nettop, Smart Micro PC,** **SMPC** או **Mini PC**) הוא מחשב נייח קטן ממדים (לרוב קטן מגודל של 15X15X15 ס"מ), המתבסס על חיבור אינטרנט בפס רחב לצורך שימוש בשירותי ענן. 

בין יתרונותיו, ניתן למנות את צריכת ההספק הנמוכה (כ-10w בלבד), מחירו הזול (50-100$ בשנת 2013, כתלות במפרט), ואת העובדה שאין בו חלקים נעים. החיסרון המרכזי שלו הוא העובדה שהוא מחייב חיבור רשת מהיר.

## היסטוריה
עם התפתחות המכשירים הניידים ומחשבי הלוח, החל בשנת 2013 תהליך של פיתוח מחשבים זעירים, המבוססים ברובם על מעבדי ARM, אשר מריצים מערכת הפעלה לינוקס או אנדרואיד, ומשתמשים בעיקר ביישומי ענן. לרוב מבוססים המחשבים הללו על ערכות שבבים של טלפונים חכמים או של מחשבי לוח חזקים. בתחילה היו אלה כרטיסי פיתוח עבור מפתחי אפליקציות או עבור מפתחי מכשירי קצה, אולם לאט לאט החלו לשמש גם חובבי רובוטיקה, ובהמשך גם משתמשים ביתיים המעוניינים במחשב זול, קטן ואמין. 

## קישורים חיצוניים

קטגוריה:סוגי מחשבים
משפחת כולאני

**משפחת כולאני** (באנגלית: **Family Affairs**) הוא סרט דוקומנטרי ישראלי בבימויו של גיל גולן, אשר יצא לאקרנים בשנת 2013. נתמך על ידי קרן גשר לקולנוע רב תרבותי. 
הסרט מתאר את סיפורו של גיל, גבר בוגדני אשר הגיע ממשפחה שבגידה תמיד הייתה חלק בלתי נפרד מהזוגיות. גיל יוצא למסע תיעודי
במעמקי ההיסטוריה המשפחתית בשאלה האם אפשר לשבור את הדפוס שחוזר מדור לדור.

הסרט מורכב מאירועי מפתח. התחלת מערכת היחסים בין גיל ובת זוגו גילה. הגירושים של הוריו והחתונה של סבו אבנר עם המאהבת שלו.
ההתרחשויות מועברות מנקודת מבטו של גיל ומלאות בצחוק, קושי ועצב. במהלך הסרט מתגלות שכבות רבות במשפחה. זה מתחיל משמחה ומסתיים
בהרבה מאוד כאב המסתתר מתחת לנושא של גבריות ומאצ'ואיזם.

הסרט הוקרן בפסטיבל קולנוע דרום של שנת 2013 כסרט בוגרים, וזכה בפרס חביב הקהל. בנוסף, הסרט זכה בתחרות פורום היוצרים הדוקומנטריים לשנת 2013.

## קישורים חיצוניים

* 
* עמוד הסרט באתר של פסטיבל קולנוע דרום

קטגוריה:סרטי 2013
קטגוריה:סרטים תיעודיים ישראליים
קטגוריה:סרטים ישראליים משנת 2013
מינה איתן

**מינה איתן** (נולדה ב-13 ביולי 1947) היא סופרת ישראלית.

## ביוגרפיה
איתן נולדה לנעמי וליעקב שליטא במחנה מעצר שהוקם על ידי שלטונות המנדט הבריטי בקפריסין.

לאחר עלייתה לישראל התגוררה בקיבוץ בית השיטה. בשנת 1952 יצאה משפחת שליטא מבית השיטה ועברה להתגורר בקריית שלום. ב-1959 עברה המשפחה לחולון, שם בילתה הסופרת את תקופת נעוריה שבמרכזם עמדה הפעילות בתנועת הנוער העובד והלומד. בתקופת הצבא שרתה בנח"ל. מינה איתן נישאה לאמנון איתן ב-1967 והייתה חברת קיבוץ חמדיה עד שנת 1987. במהלך תקופה זו יצאה עם בעלה ושני ילדיה אורי ואופיר לארצות הברית, ניו יורק, שם שימש בעלה אמנון איתן שליח מטעם הסוכנות היהודית בתנועת הבונים. תקופה זו היא המקור לספרה "עיניים קטנות בארץ גדולה".
במהלך כל שנותיה בקיבוץ חמדיה הייתה מינה איתן מורה ומחנכת בבית החינוך המשותף בקיבוץ נווה איתן שם לימדה ספרות ומקרא ועסקה בבימוי הצגות בבית החינוך ובקיבוץ. מינה איתן עזבה את קיבוץ חמדיה בשנת 1987 ועברה עם משפחתה לכפר הנוער הדסים. במהלך השנים 1987 -2010 בהן התגוררה משפחת איתן בהדסים עבדה מינה איתן בבית הספר השש שנתי שם שמשה רכזת מגמה ומורה לתיאטרון ורכזת ומורה במגמת הקולנוע וכן למדה ספרות בחטיבת הביניים.
ב-2010 עם פרישתם ממערכת החינוך עזבו מינה ואמנון את כפר הנוער הדסים והם מתגוררים בכפר סבא.

עם המעבר לכפר סבא הצטרפה איתן לעמותת "ידיד לחינוך" ומקיימת בהתנדבות פעילויות של עידוד קריאה וכתיבה יוצרת בבתי ספר יסודיים ובקרב סניפי העמותה.

איתן פרסמה סיפורי ילדים בעיתוני הילדים "פילון" ו"הארץ שלנו" החל משנת 1977.

איתן למדה באוניברסיטת תל אביב ספרות ומקרא, ולה תואר שני בתיאטרון.

בשנת 2018 זכתה בפרס דבורה עומר על ספרה "שלום ותקוה חברים".

## ספריה
* **עיניים קטנות בארץ גדולה**, הוצאת מודן, 1981 – זכה בפרס ברנשטין.
* **חלומו של מולה**, ספריית פועלים, 1984 – עובד לתוכנית בטלוויזיה החינוכית הישראלית.
* **אורה מפינת החי**, הוצאת מסדה, 1987
* **למה רק לנו אין שלג?**, הוצאת מסדה, 1994
* **זהירות, קיץ**, הוצאת מסדה, 1995
* **נעשה ממך גבר**, הוצאת מודן, 1995
* **שלום ותקוה חברים**, הוצאת הקיבוץ המאוחד, 2017 – זכה בפרס דבורה עומר.
***להחזיר את זאב**, הוצאת הקיבוץ המאוחד, 2018

## לקריאה נוספת
* משה גרנות, **לקסיקון היסטורי של הסופרים העבריים מאז תש"ח (1948)**, אגודת הסופרים העבריים במדינת ישראל, דני ספרים הוצאה לאור, 2002

## קישורים חיצוניים

* 

 

קטגוריה:ישראלים ילידי קפריסין
קטגוריה:ישראליות ילידות קפריסין
קטגוריה:סופרות ישראליות
קטגוריה:סופרים ישראלים
קטגוריה:נשות חינוך ישראליות
קטגוריה:אנשי חינוך ישראלים
קטגוריה:בוגרות הנוער העובד והלומד
קטגוריה:בוגרי הנוער העובד והלומד
קטגוריה:חברי גרעיני נח"ל
קטגוריה:בוגרות תיכון אילון/חדש (חולון)
קטגוריה:בוגרי תיכון אילון/חדש (חולון)
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:חמדיה: אישים
קטגוריה:ישראליות שנולדו ב-1947
קטגוריה:ישראלים שנולדו ב-1947
שירות משלוח הגופות של העורבני השחור

**שירות משלוח הגופות של העורבני השחור** (ביפנית: **黒鷺死体宅配便** - **Kurosagi Shitai Takuhaibin**; באנגלית: **The Kurosagi Corpse Delivery Service**) היא סדרת מאנגה שנוצרה על ידי איז'י אוטסוקה. עלילת הסדרה עוקבת אחרי חמישה תלמידי מכללה לבודהיזם אשר מנסים למצוא פרנסה, כאשר לכל אחד מהם יכולת ההופכת אותו לשונה מן הנורמה. הסדרה מתמקדת סביב קורו קארטסו, אשר יכול לתקשר עם רוחות המתים ואף להחזיר להן את השליטה על גופן למשך זמן מה.

קטגוריה:סדרות מאנגה
קטגוריה:סיינן
הורטוס בוטניקוס

300px|ממוזער|שמאל|גשר הכניסה המזרחי לגן
**הורטוס בוטניקוס** (הולנדית: **Hortus Botanicus**) הוא גן בוטני בעיר אמסטרדם שבהולנד, מן העתיקים בעולם.

## היסטוריה
הגן נוסד על ידי עיריית אמסטרדם בשנת 1638 על מנת שיספק עשבי מרפא לרוקחים ולרופאים. אוסף הצמחים בגן הורחב במהלך המאה ה-17 על ידי צמחים שהביאו עמם סוחרים מחברת הודו המזרחית ההולנדית. כיום הוא מהווה אחד מאתרי התיירות הידועים של העיר. עם המדענים שעבדו בגן נמנה פרדריק ראוש באמצע המאה ה-18, שערך מחקרים בוטניים בצמחייה מקומית.

הגן משתרע על פני שטח של 12 דונמים. יש בו למעלה מששת אלפים עצים וצמחים אחרים, שמקצתם מצויים בסכנת הכחדה.

"בית הדקל" שבגן, שנבנה בשנת 1912, ידוע בשל אוסף הציקסאים המוצג בו. ב-1993 נוספה לגן חממה שבה מוצגים שלושה טיפוסים שונים של תנאי אקלים טרופיים.

בשנת 1987 עמד הגן על סף פשיטת רגל לאחר שאוניברסיטת אמסטרדם הפסיקה לממן אותו, אך הוא ניצל מסגירה בזכות תרומות פרטיות. כיום משתתפת העירייה באחזקתו. כמו כן הוא משכיר כיום שני אולמות בתחומיו לכנסים ואירועים.

## קישורים חיצוניים

* 

קטגוריה:הולנד: גנים בוטניים
קטגוריה:אירופה: גנים ופארקים עירוניים
קטגוריה:אמסטרדם
אשור-אתיל-אילני

**אַשּׁוּר-אֵתִיל-אִילָנִי** (באשורית: **Aššur-etil-ilāni** – 'אשור (הוא) אדון האלים') היה אחד ממלכי אשור האחרונים. הוא מלך בין השנים 627-631 לפנה"ס בתקופת האימפריה האשורית החדשה. 

אשור-אתיל-אילני היה בנו של אשורבניפל המלך האשורי החזק האחרון, לאחר מותו של אשורבניפל בשנת 631 (או שנת 627) נכנסה אשור לתקופה של מרידות ומאבקי שלטון. החלה תקופה של מאבקי ירושה שהביאה להתפוררותה של האימפריה. עיקר המידע עליו מגיע מתעודות בבליות, אין מקורות מידע אשוריים. בתעודות הבבליות לא מופיע כ"מלך בבל". בתעודה מתקופתו של נבונאיד הוא מצוין כמלך ששלט בין אשורבניפל לבין נבופלאסר.

תיארוך תקופת מלכותו נע בין 631–627 לבין 627–623. התיארוך מבוסס על שני מקורות, בכתובת מחרן נכתב כי מלך שלוש שנים, בתעודה שנמצאה בניפור נכתב שמלך ארבע שנים. מותו של אשור-אתיל-אילני מציין את נקודת אל חזור בתהליך קריסתה של האימפריה האשורית. 

בתקופת מלכותו שימש סין-שום-לישיר שלאחר מותו מרד ביורשו, כרב-סריס. לאחר מותו עלה אחיו סין-שר-אישכון לשלטון, אבל בשנת 626 לפנה"ס מרד בו סין-שום-לישיר שמלך שלושה חודשים בבבל, עד שהובס על ידי צבאו של סין-שר-אישכון. בחלק מהמחקרים מצוין שסין-שום-לישיר היה יורשו.

## לקריאה נוספת

* 
* 
* 


קטגוריה:מלכי האימפריה האשורית החדשה
קטגוריה:אישים שחיו במאה ה-7 לפנה"ס